Mpango huo unawalenga wahamiaji ambao wanategemea misaada kama ya chakula na makazi kwa zaidi ya mwaka mzima. 

Maombi yanaweza kukataliwa ikiwa serikali itaamua kuwa wanaweza kuwa mzigo wa kutegemea misaada katika miaka ijayo. 

''Mabadiliko haya yatachangia kujikimu wenyewe na sio kuwa tegemezi'' maafisa walisema. 

Utaratibu mpya unaojulikana kama ''namna ya kujitegemea'' ulichapishwa katika mpango wa serikali siku ya Jumatatu, na utaanza kufanya kazi tarehe 15 Oktoba. 

Nani ataathirika?

Wahamiaji ambao tayari ni wakazi wa kudumu wa Marekani wao hawatoathiriwa sana na mpango huu. 

Pia hauwahusu wakimbizi na wanaoomba hifadhi. Lakini wale wanaoomba kuongezewa muda wa viza zao pamoja na kadi ya kijani ama uraia wa Marekani waathiriwa na mabadiliko hayo. 

Wale ambao hawajafikia kiwango cha kipato kinachotakiwa na wanaweza kuegemea  kwenye huduma ya bure ya afya ama nyumba watatakiwa wasiingie nchini Marekani, na wale ambao tayari wapo nchini wanaweza wakakataliwa maombi yao ya kuon... Endelea na makala kwa vibambo vingine 4000 isizidi:
geza muda wa kuishi. 

Wahamiaji ambao ni masikini na wanaotegemea msaada wa chakula wanalengwa na Trump

Inakadiriwa zaidi ya watu milioni 22 ni wakazi halali wa Marekani lakini hawana uraia na wengi wao wataathiriwa na mpango huu. 

Wanaharakati wa haki za kiraia wamesema kuwa mpango huu unalengo la kuwafikia wahamiaji wa kipato cha chini. Kituo cha sheria cha wahamiaji (NILC) kimesema kuwa watamshitaki rais Donald Trump ili mpango huo usifanye kazi. 

Lakini ikulu ya Marekani imesema kuwa mfumo huo unawasaidia wahamiaji wenye ndugu kuliko wale ambao wanaojitegemea wenyewe. 

Mabadiliko yanayoendana na mipango ya Trump?

Na Anthony Zurcher, Ripota wa BBC Amerika Kaskazini

Ingawa malengo ya Donald Trump wakati wa Kampeni ya uraisi mwaka 2016 yalikua katika hatari ambayo aliiona ya wahamiaji ambao hawajasajiliwa, ni wazi kuwa, mpango wake wa muda mrefu ni kupunguza idadi ya wahamiaji , wote halali na wasio halali. 

Tangu kuapishwa kwake, Rais Trump amepunguza idadi ya wakimbizi wanaoingia Marekani kila mwaka. Ikulu ya White House ililizuia bunge la seneti kupeleka muswada mwaka 2018 kwa sababu haukua na mabadiliko kwenye sheria ya wahamiaji halali. 

Wakati wa makabiliano hayo, Trump aliripotiwa kutaja majina ya nchi mfano Norway ambapo wahamiaji wanatakiwa wapokelewe kuingia lakini sio kutoka ''nchi chafu.'' 

Kwa sasa mamlaka zinaweka ugumu kwa wahamiaji kuapta vibali vya kuishi Marekani, na wakati mwingine hadi kuingia nchini humo. 

Kwanini mabadiliko yanafanyika hivi sasa? 

Simulizi ya kushangaza ya wahamiaji wa jadi Marekani

Rais Trump amefanya suala la uhamiaji kuwa kipaumbele katika uongozi wake, mabadiliko haya ni sehemu ya jitihada za kupambana na suala la uhamiaji. 

Ken Cuccinelli, kaimu mkurugenzi wa uraia katika kitengo cha uhamiaji alitangaza utaratibu huu siku ya Jumatatu. 

Amesema kuwa, kiwango cha elimu, umri na hali ya kiuchumi vitazingatiwa wakati wa kutoa kitambulisho cha uraia.

''Waombaji wanaojua lugha ya kiingereza watazingatiwa,'' aliongeza. 

Wiki iliyopita watu zaidi ya 680...